***Utbetaling av rammetilskudd til kommunene, desember 2018 (termin 11)***

**Forklaring til tabellen**

Dette er en ekstra termin for utbetaling av endringer som følge av nysaldering av budsjettet og skjønnsmidler. Det utbetales ikke ordinært innbyggertilskudd og regionalpolitiske tilskudd denne terminen, og det er ingen inntektsutjevning. Ev. gjenstående inntektsutjevning fra forrige termin tas hensyn til.

**Kolonne 1 Økning i innbyggertilskudd som følge av inntektsoppgjøret for fastlegene (post 60)**Kap. 571, post 60 er ved nysaldering av budsjettet vedtatt økt med 50 mill. kroner som følge av inntektsoppgjøret for fastlegene (jf. [HURTIGINFO](https://www.regjeringen.no/contentassets/ee46d75f61184a64961145d682aa8f5e/hurtiginfo_nysaldert_budsjett_2018_og_saldert_budsjett_2019.pdf)). Fastlegene ble kompensert for nye, myndighetspålagte oppgaver ved at basistilskuddet som er et årlig beløp kommunene betaler for hver listeinnbygger ble økt. Økningen ble iverksatt fra 1. juli 2018. Det gir merutgifter for kommunene på 50 mill. kroner i 2018. Midlene er fordelt etter delkostnadsnøkkelen for kommunehelsetjenesten.

**Kolonne 2 – Inntektsutjevning denne termin**Ingen inntektsutjevning denne terminen. Ev. gjenstående inntektsutjevning fra forrige termin trekkes fra utbetalingen for 11. termin.

**Kolonne 3 – Distriktstilskudd Sør-Norge (post 61)**Ingen utbetaling denne terminen.

**Kolonne 4 – Distriktstilskudd Nord-Norge (post 62)**Ingen utbetaling denne terminen.

**Kolonne 5 – Totalt skjønnstilskudd (post 64)**Kolonnen viser summen av utbetalinger på post 64 denne termin: Ordinært skjønnstilskudd (kolonne 6), ekstra skjønn tildelt av fylkesmannen (kolonne 7), ekstra skjønn tildelt av departementet (kolonne 8), utbetaling av ubrukte skjønnstilskudd (kolonne 9) og kompensasjon for retaksering av produksjonsutstyr og installasjoner (kolonne 10).

**Kolonne 6 – Ordinært skjønnstilskudd, fast terminbeløp (post 64)**Ingen utbetaling denne terminen.

**Kolonne 7 – Ekstra skjønn fra Fylkesmannen (post 64)**Ingen utbetaling denne terminen.

**Kolonne 8 – Ekstra skjønn fra Kommunal- og moderniseringsdepartementet (post 64)**Kolonnen viser ekstra skjønnsmidler tildelt av departementet denne terminen.

**Kolonne 9 – Utbetaling av ubrukte skjønnstilskudd (post 64)**110,355 mill. kroner av skjønnstilskuddet for 2018 (resterende midler reservepott) er fordelt med et likt beløp per innbygger, og utbetales til alle kommuner (jf. [HURTIGINFO](https://www.regjeringen.no/contentassets/ee46d75f61184a64961145d682aa8f5e/hurtiginfo_nysaldert_budsjett_2018_og_saldert_budsjett_2019.pdf)).

**Kolonne 10 – Kompensasjon for retaksering av produksjonsutstyr og installasjoner (post 64)**Ved behandlingen av Prop. 1 LS (2017–2018) Skatter, avgifter og toll 2018, jf. Innst. 4 L (2017–2018), vedtok Stortinget at kommunene skal få tilnærmet full kompensasjon for bortfall av inntekter fra eiendomsskatt på produksjonsutstyr og installasjoner. Kommunene som blir berørt av lovendringen, må retaksere de aktuelle skatteobjektene før fristen for å skrive ut eiendomsskatten for 2019 går ut 1. mars 2019. I statsbudsjettet for 2018 ble kommunene tildelt 72,5 mill. kroner til arbeidet med retakseringen. 314 kommuner får utbetalt kompensasjon (jf. [HURTIGINFO](https://www.regjeringen.no/contentassets/ee46d75f61184a64961145d682aa8f5e/hurtiginfo_nysaldert_budsjett_2018_og_saldert_budsjett_2019.pdf)).

**Kolonne 11 – Regionsentertilskudd (post 65)**Ingen utbetaling denne terminen.

**Kolonne 12 – Veksttilskudd (post 66)**Ingen utbetaling denne terminen.

**Kolonne 13 – Storbytilskudd (post 67)**
Ingen utbetaling denne terminen.

**Kolonne 14 – Utbetalt denne termin**Kolonnen viser sum (kolonne 1–6, 11–13) til utbetaling denne termin.

**Kolonne 15 – Gjenstående inntektsutjevning. Trekkes påfølgende terminer**Kommuner med skatteinntekter over landsgjennomsnittet får gjennom inntektsutjevningen et trekk i rammetilskuddet. Kommuner som skal trekkes mer enn de ellers skulle fått utbetalt i rammetilskudd, vil bli trukket det gjenstående beløp i utbetalingen(e) for neste termin(er).